សមាជិកសភាអូស្រ្តាលីសរសើរ លិទ្ឋិប្រជាធិបតេយ្យនៅកម្ពុជា
សមាជិកសភាមួយរូបមកពីអូស្រ្តាលី បានសរសើរចំពោះដំណើរការ លទ្ធិប្រជាធិបតេយ្យនៅកម្ពុជា បើទោះបីជាសមាជិកសភាចំនួន២រូបត្រូវបានរដ្ឋសភាដកអភ័យឯកសិទ្ធ
សមាជិកសភាមួយរូបមកពីគណប្សប្រឆាំងនៃប្រទេសអូស្រ្តាលីបានថ្លែងកោត សរសើរចំពោះដំណើរការលទ្ធិប្រជាធិបតេយ្យនៅកម្ពុជា។ បើទោះជាសមាជិក សភាចំនួន២រូបមកពីគណបក្សសមរង្ស៊ីត្រូវបានរដ្ឋសភាដកអភ័យឯកសិទ្ធិនិង អ្នកសារព័ត៌មួយរូបកំពុងជាប់ពន្ធនាគារព្រៃសយ៉ាងណាក៏ដោយ។ លោកBrendan Nelsonសមាជិកសភាមកពីសភាតំណាងរាស្រ្តនៃប្រទេស អូស្រ្តាលីខាងគណបក្សប្រឆាំងបានបញ្ជាក់ប្រាប់ក្រុមអ្នកកាសែតក្នុងជំនួប ដាច់ដោយឡែកនៅឯអគាររដ្ឋសភាថាលទ្ធិប្រជាធិបតេយ្យនៅកម្ពុជាកំពុង ឆ្ពោះទៅកាន់ដំណើរការល្អមួយ៕ "លទ្ធិប្រជាធិបតេយ្យបើនិយាយពីប្រទេសអូស្រ្តាលីយើងមានបទពិសោធន៍ ជាង១៥០ឆ្នាំរួចទៅហើយ ហើយបើយើងមើលមកប្រទេសកម្ពុជានេះជាការ នៅក្មេងខ្ចី ប៉ុន្តែយើងឃើញថានេះជាការចាប់ផ្តើមដ៏ល្អមួយហើយក្នុងការ ដែល UNDP ដែលគេមកជួយសហការជាមួយសភាជាតិខ្មែរនេះជាដំណើរការ ដែលត្រូវ ហើយយើងមានជំនឿទុកចិត្តដោយផ្ទាល់គឺយើងជឿថា នឹងមានការ អភិវឌ្ឍន៍ល្អទៅមុខ"។ លោកសមរង្ស៊ីមេដឹកនាំគណបក្សប្រឆាំងពុំយល់ស្របនឹងការលើកឡើងរបស់ សមាជិកសភាអូស្រ្តាលីនេះទេ។ លោកបានបញ្ជាក់ថាចំពោះដំណើរការលទ្ធិ ប្រជាធិបតេយ្យ យើងត្រូវពិនិត្យមើលថាតើសិទ្ធិមនុស្ស សិទ្ធិសង្គមសិទ្ធិសេដ្ឋ កិច្ចត្រូវបានគេរំលោភដែរឬទេ? លោកបានបញ្ជាក់ថា កម្ពុជាកំពុងតែរំលោភសិទ្ធិ ទាំងនេះ។ "សិទ្ធិប្រជាពលរដ្ឋត្រូវគេរំលោភកាន់តែធ្ងន់ធ្ងរទៅៗដូចជាសិទ្ធិមានដីធ្លីសិទ្ធិ មានផ្ទះសម្បែងត្រូវគេរំលោភ ព្រោះប្រជាពលរដ្ឋបាត់បង់ដីធ្លីបាត់បង់ផ្ទះ សម្បែង។ ប្រជាពលរដ្ឋច្រើនគ្មានការងារធ្វើសិទ្ធិមានប្រាក់ខែ ប្រាក់ចំណូល ជីវភាពសមរម្យក៏គេមិនគោរព។ដូច្នេះលទ្ធិប្រជាធិបតេយ្យមិនមែនដើរទៅផ្លូវ ល្អទេ គឺឥឡូងនេះដើរថយក្រោយទេ បាទ"។ លទ្ធិប្រជាធិបតេយ្យបានជ្រៀតចូលក្នុងប្រទេសកម្ពុជាយ៉ាងជ្រៅក្នុងអំឡុងនៃ ការបោះឆ្នោតឆ្នាំ១៩៩៣ដែលរៀបចំឡើងដោយUNTAC ក្រោយពីកម្ពុជាបាន ប្រកាន់យករបបកុម្មុយនិស្ត បន្ទាប់ពីខ្មែរក្រហមបានដួលរលំនៅឆ្នាំ១៩៧៩។ លោក ខៀវកាញ្ញារិទ្ឋ អ្នកនាំពាក្យរដ្ឋាភិបាលកម្ពុជាបានបញ្ជាក់ថា ការលើក ឡើងរបស់សមាជិកសភាអូស្រ្តាលីគឺជារឿងត្រឹមត្រូវ។ លោកបានបញ្ជាក់ថា រដ្ឋាភិបាលបានខិតខំប្រឹងប្រែងធ្វើការយ៉ាងច្រើនដើម្បីពង្រឹងលទ្ធិប្រជាធិប តេយ្យនៅកម្ពុជានេះ។ "យើងបានប្រឹងច្រើនណាស់ហើយយើងប្រឹងហ្នឹងគឺរដ្ឋាភិបាលដើរលើខ្សែពួរ មួយដ៏តូចបានន័យថា យើងដើរទាំងក្នុងស្ថានភាពពង្រឹងនិងបង្កើនប្រជាធិប តេយ្យ ក្នុងពេលទន្ទឹមហ្នឹងដែរក៏រក្សាស្ថានភាពដ៏ផុយស្រួយនៃសន្តិភាពដែល ទើបនឹងដណ្តើមបាន"។ រដ្ឋាភិបាលកម្ពុជាបានទទួលរងការរិះគន់យ៉ាងខ្លាំងចំពោះសេរីភាពបញ្ចេញមតិ ក្រោយពីសមាជិកសភាពីររូបខាងគណបក្សប្រឆាំងគឺលោកស្រីមូរ សុខហួរនិង លោកហូរវ៉ាន់ ត្រូវបានរដ្ឋសភាដកអភ័យឯកសិទ្ធិសមាជិកសភាតំណាងរាស្រ្ត និងលោកហង្ស ចក្រាចៅហ្វាងកាសែតក្នុងស្រុកមួយដែលលំអៀងទៅរកគណ បក្សប្រឆាំងកំពុងជាប់ពន្ធនាគារនៅឡើយ។ លោកខៀវកាញ្ញារិទ្ធ បានបញ្ជាក់ថាសមាជិកសភាដែលនិយាយនៅក្នុងរដ្ឋ សភារិះគន់រដ្ឋាភិបាលគ្មានបញ្ហាអ្វីទេក៏ប៉ុន្តែសមាជិកសភាណាដែលនិយាយ រិៈគន់រដ្ឋាភិបាលនៅតាមទីសាធារណៈនោះតាមផ្លូវច្បាប់ យើងត្រូវតែការពារ ខ្លួន៕